[{"text_idx": "#000000", "text": "Verku por la revuo Monato kaj ricevu abonon al la revuo kaj TEJO-membrig\u0302on"}, {"text_idx": "#000001", "text": "Por instigi pli da junuloj ekverki en Esperanto, MONATO kunlabore kun TEJO lanc\u0302as novan konkurson. Se vi verkas artikolon por Monato enkadre de la konkurso, kaj via artikolo estas akceptita, vi gajnos 4-monatan bitan abonon de la revuo Monato, kaj senpagan membrig\u0302on al TEJO* dum unu jaro."}, {"text_idx": "#000002", "text": "Monato estas c\u0302iumonata magazino fondita en 1979 de Stefan Maul kaj raportas pri nuntempaj\u0302oj el c\u0302irkau\u0306 la mondo. G\u0302i estas presata en Belgio kaj havas legantojn en 65 landoj."}, {"text_idx": "#000003", "text": "Monato estas unika, c\u0302ar por g\u0302i raportas nur korespondantoj el la lando mem, kiuj do bone konas la lokan situacion."}, {"text_idx": "#000004", "text": "La sugestitaj temoj por kontribuoj estas:"}, {"text_idx": "#000006", "text": "Ni specife bonvenigas kontribuojn pri c\u0302i tiuj temoj, sed se vi volas verki pri io alia, nepre sendu mesag\u0302on al nova_talento@monato.be, demandante, c\u0302u via ideo povas tau\u0306gi."}, {"text_idx": "#000007", "text": "ATENTU, ke Esperanto-movado ne estas inter la temoj. MONATO estas revuo en Esperanto, ne pri Esperanto."}, {"text_idx": "#000010", "text": "La redaktoroj de MONATO decidos, surbaze de la lingva kaj j\u0302urnalisma talentoj de la au\u0306toroj, kiuj artikoloj partoprenantaj en la konkurso estos akceptataj kaj aperos en MONATO."}, {"text_idx": "#000012", "text": "Por partopreni la kandidatoj sendu tekston de minimume 300 kaj maksimume 1500 vortoj al nova_talento@monato.be , enkopiante . Prefere la teksto simple trovig\u0302u en la retmesag\u0302o, ne en aparta aldonaj\u0302o"}, {"text_idx": "#000013", "text": "La kontribuoj estu originale verkitaj por MONATO. Do ne estos akceptitaj tradukoj, nek artikoloj, kiuj jam aperis aliloke."}, {"text_idx": "#000014", "text": "La aldono de fotoj al artikoloj estas rekomendata. Tiuj fotoj devas esti faritaj de la au\u0306toro mem, au\u0306 almenau\u0306 li posedu la permeson publikigi ilin en MONATO. Se en la foto aperas personoj, li havu la permeson de tiuj personoj, por uzi la foton kune kun la artikolo, au\u0306 eventuale, permeson de la gepatroj, se en la foto aperas infanoj. La fotoj havu la formon .JPG au\u0306 .TIFF."}, {"text_idx": "#000015", "text": "MONATO aperigas prefere fonartikolojn, artikolojn, kiuj ne unuavice raportas pri faktoj, sed pri la fono malantau\u0306 la faktoj. Kontribuo, kiu citas, ke X ig\u0302is la prezidanto de lando Y estas preskau\u0306 superflua, c\u0302ar tion oni povis legi supozeble jam aliloke. Sed raporto, verkita de log\u0302anto de Y, kiu reliefigas kial X venkis, pro kiuj mas\u0302oj en la elekto-proceduro, kion la homoj pensas pri li ktp, jen io por internacia magazino."}, {"text_idx": "#000016", "text": "La uzon de pseu\u0306donimo MONATO permesas nur tre escepte, ekzemple por protekti personojn en totalismaj s\u0302tatoj."}, {"text_idx": "#000017", "text": "Partoprenanto donas al la eldonanto la ekskluzivan eldonrajton de la tekstoj, kiujn s\u0302i/li havigas al MONATO por tiu c\u0302i konkurso. Tiuj rajtoj validas por la presita kaj la bitaj eldonoj de la revuo."}, {"text_idx": "#000019", "text": "Jen kelkaj ekzempleroj de la revuo Monato, kiun vi povas els\u0302uti."}, {"text_idx": "#000022", "text": "Saluton gekaruloj.Mi estas jxurnalisto cxe la Burunda Nacia Radio kaj Televideo en la radiofako,informado servo.\nMi interesigxis pri tiu revuo \u201cMonato\u201d kaj bezonas kontribui en gxi.Kompreneble eo evoluas en tutmondo.Por too,kiuj pensas ke eo ne plu ekzistas vidos anstantaux malaperi gxi aperas kaj evoluas forte.Dankegon Al vi."}, {"text_idx": "#000024", "text": "Mi verkis artikolon kaj sendis g\u0302in sed mi ne ricevis respondon de TEJO..."}, {"text_idx": "#000025", "text": "> Fre\u0301de\u0301ric skribis: Mi verkis artikolon kaj sendis g\u0302in sed mi ne ricevis respondon de TEJO..."}, {"text_idx": "#000026", "text": "Sed viajn ekzemplerojn de Monato vi ricevis, c\u0302u ne? C\u0302u intertempe c\u0302io estas en ordo?"}, {"text_idx": "#000027", "text": "Leave a Comment or Cancel reply"}, {"text_idx": "#000029", "text": "\u0647\u0630\u0627 \u0627\u0644\u0645\u0648\u0642\u0639 \u064a\u0633\u062a\u062e\u062f\u0645 Akismet \u0644\u0644\u062d\u062f\u0651 \u0645\u0646 \u0627\u0644\u062a\u0639\u0644\u064a\u0642\u0627\u062a \u0627\u0644\u0645\u0632\u0639\u062c\u0629 \u0648\u0627\u0644\u063a\u064a\u0631 \u0645\u0631\u063a\u0648\u0628\u0629. \u062a\u0639\u0631\u0651\u0641 \u0639\u0644\u0649 \u0643\u064a\u0641\u064a\u0629 \u0645\u0639\u0627\u0644\u062c\u0629 \u0628\u064a\u0627\u0646\u0627\u062a \u062a\u0639\u0644\u064a\u0642\u0643."}]